mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk mk mk mk mk mk mk ru hbs_cyr mk mk mk mk hbs_cyr mk mk hbs_cyr hbs_cyr hbs_cyr mk hbs_cyr mk hbs_cyr mk mk mk mk hbs_cyr mk ru mk mk uk en mk mk mk mk mk mk mk mk mk hbs_cyr mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Цените на горивата продолжуваат да растат · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Цените на горивата продолжуваат да растат
Објавено на 24 март 2012 18:10 GMT
Прочитај го овој напис на Malagasy, Français, Español, English
Постојаното растење на цените на горивата се причина за загриженост за граѓаните на Македонија, а некои од нив напнатоста ја намалуваат со хумор. Цените не се одредени на слободниот пазар, туку ги пропишува регулаторно тело, па расте и бројот на корисници на социјалните медиуми кои забележуваат дека лавовски дел од приходот всушност го контролира Владата, попречувајќи го растот на деловниот сектор.
На неговиот блог, Зорив објави споредби на цените на нафтени деривати во Македонија, ЕУ и САД, како и пресметки колку гориво може да се купи со просечна месечна плата во разни земји.
Според Зорив, Латвија има најниска цена на бензин во Европа (1,20 евра), а Норвешка највисока (1,94 евра). Потрошувачите во Македонија се приморани да плаќаат по 1,4 евра. И додека официјалното објаснение за подигањето на цените на горивата е секогаш цената на сировата нафта на меѓународниот пазар, Зорив укажа дека важен фактор во формирањето на крајните цени се акциите кои се уплаќаат директно во државните буџети на државите со највисоки цени, како Норвешка, Холандија, Италија, Велика Британија и Грција. Тој додаде:
Во Македонија на пример, вкупните оптоварувања заедно со маржата на трговците изнесуваат сса 70% (Службен весник на РМ“ бр. 138/09 и 52/11). Она што не’ oдделува од земјите на ЕУ, освен што платите не можеме воопшто да ги споредуваме со ниедна земја во Унијата, уште потешко  и потрагично е што и најмалото зголемување на нафтените деривати се’ повеќе и повеќе ја загрозува личната и материјалната егзистенцијата на секој граѓанин во Македонија, а како најнов податок, дури за 30% е намалена потрошувачката на нафтените деривати во Македонија. За жал, со сè поголемото зголемување на цените на нафтените деривати, спиралата пропорционално се зголемува, растат сите други животни трошоци, а домашниот буџет станува се’ потенок и потенок…
Македонската влада привремено ги укина акцизите пред изборите во јуни 2011 година, но ги врати подоцна, причинувајќи  подигање на цените во август.
Преку пресметување колку горивограѓаните може да купат со различни плати, Зорив се обиде да укаже на разликите во стандардот: во САД, со месечна плата може да се купат 4.296 литри бензин. Во Европа, на првите три места се Швајцарија (3.441 l), Луксембург (3,439 l) и Германија (3.075 l). Најниските места ги заземаат Македонија Macedonia (243 l) и Албанија (194 l), каде „Соодносот со првата земја е катрастрофален – 1:14“.
Според публикацијата  „200 најголеми компании во Македонија“ за 2010 година, која ја подготвува и издава Евро бизнис центарот од Скопје, две најголеми компании во земјата се: единствената рафинерија за нафта ОКТА (во сопственост на грчки интереси, приватизирана во времето кога тековниот премиер Груевски служеше како министер за финансии) и најголемиот дистрибутер на нафтени деривати  Макпетрол, со приходи од 512, односно 350 милиони евра.
Во оваа област, нема очекувања за светла иднина. Според извештајот на УНДП „Проценка на економското влијание на климатските промени“ (на англиски), Македонија ќе треба да се соочи и со низа други предизвици во енергетскиот сектор.
Корисниците на социјални медиуми споделуваа различни видови податоци поврзани со зголемувањето на цените на горивата, меѓу кои и табелата која покажува како се формира цената на литар гориво, оригинално објавена во напис од Срѓан Стојанчов на Радио Слободна Европа:
Составните делови на цените на горивата во македонски денари.
Многумина објавува различни реакции на тековните настани поврзани со цените на гориво, а најсподелувани беа хумористичните, како шегата: „Сакаш да излезете со девојка ти на некое скапо место? – Однеси ја на бензиска!“ Меѓу најновите финти е и мемот во стил на демотивација со фотографија од покојниот југословенски лидер Јосип Броз – Тито и наводна изјава на хрватски:
Фотографија од Тито и наводен цитат: „И велите, поскапел бензинот. А зашто, богати, не се договорите со неврзаните?“
Во времето на Студената војна, Тито бил познат по балансирање меѓу Западниот и Источниот блок, при што Југославија служела како еден вид бафер-зона, а нејзиниот народ имал финансиска полза. Во 1961 година, тој бил еден од основачите на Движењето на неврзаните, чии членови биле многу земји-производители на нафта. Една од последиците биле поволни трговски односи со СФРЈ. Една друга политичко-економска изрека која му се препишува на Тито (во Лексиконот на Ју митологијата – пренесен „во оригинал“ и во македонското издание на Темплум, стр. 85) е: „Нас данас нападају што смо примили ову америчку пшеницу. А ја тврдим да је она боља од оне совјетске коју уопште нисмо добили“.
Источна и Централна Европа
Најнови написи од Западна Европа
Глобално затоплување: Морска слуз се појавува на плажите во Халкидики
Источна и Централна Европа  22 септември 2021
Важноста на „одучување“ на минатото: Интервју со експертот за Балканот Кит Браун
Источна и Централна Европа  28 октомври 2020
Љубителите на стрипот и колегите се простија од починатиот италијански стрип-мајстор Џовани Романини
Источна и Централна Европа  5 април 2020
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Повратен линк: Македонија: Наспроти заканите, активистите продолжуваат да се борат за праведен Закон за енергетика · Global Voices на македонски
[…] производи контролирани од државата (струја, горива, централно греење) започна со неделни протести во […]
9 ноември 2012, 21:02
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани